8.8.2022.
LV
Eiropas Savienības Oficiālais Vēstnesis
L 206/43
— elektroenerģiju, kas ražota ar vējturbīnām, kuras pieslēgtas tīklam ne vēlāk kā 2002. gada 31. decembrī, — elektroenerģiju, kas ražota ar pilnīgi jaunu vējturbīnu, izmantojot sertifikātus par nodošanu metāllūžņos, kas izsniegti vējturbīnu demontāžai (papildu piemaksa), elektroenerģiju, kas ražota, izmantojot bioenerģiju (biomasu un biogāzi), — elektroenerģiju, kas ražota, izmantojot saules fotoelementu paneļus, viļņu enerģiju un hidroenerģiju, — elektroenerģiju, kas ražota ar citām īpašām atjaunīgo energoresursu iekārtām (elektroenerģiju, kas ražota, izmantojot atjaunīgos energoresursus vai tehnoloģijas, kas ir svarīgas, lai turpmāk plašāk izmantotu atjaunīgo energoresursu elektroenerģiju, vai elektroenerģiju, kas ražota no citiem, nevis minētajiem atjaunīgiem energoresursiem), — elektroenerģiju, kas ražota decentralizētās koģenerācijas stacijās un incinerācijas stacijās, — elektroenerģiju, kas ražota citās koģenerācijas stacijās, kuras paredzētas centralizētai siltumapgādei, — elektroenerģiju, kas ražota industriālās elektrostacijās, kuras pieslēgtas tīklam ne vēlāk kā 2012. gada 21. martā, — papildpakalpojumiem.
(4)
No konvencionāliem un atjaunīgiem energoresursiem iegūtas elektroenerģijas ražošana un vairumtirdzniecība ir darbība, kas saistīta ar elektroenerģijas piegādi saskaņā ar Direktīvas 2014/25/ES 9. pantu.
(5)
Saskaņā ar Direktīvas 2014/25/ES IV pielikuma 1. punkta a) apakšpunktu, ņemot vērā, ka uz minētās direktīvas 34. panta 3. punkta pirmās daļas pamata var prezumēt, ka piekļuve tirgum nav ierobežota, Komisijai 90 darbdienu laikā pēc pieprasījuma ir jāpieņem īstenošanas lēmums.
(6)
Saskaņā ar Direktīvas 2014/25/ES IV pielikuma 1. punkta ceturto daļu Komisija ar atbrīvojuma pieprasītāju piekrišanu termiņu var pagarināt.
Tā kā 2022. gada 4. martā DCCA iesniedza papildu informāciju, ar šo tiek noteikts, ka lēmums par šo pieprasījumu, Komisijai jāpieņem līdz 2022. gada 31. jūlijam.
2.
TIESISKAIS REGULĒJUMS
(7)
Direktīva 2014/25/ES attiecas uz līgumu slēgšanas tiesību piešķiršanu tādu darbību veikšanai, kas saistītas ar elektroenerģijas piegādi fiksētiem tīkliem, kuri paredzēti pakalpojumu sniegšanai iedzīvotājiem saistībā ar elektroenerģijas ražošanu, pārvadi vai sadali, ja vien darbībai nepiemēro atbrīvojumu saskaņā ar minētās direktīvas 34. pantu.
(8)
Saskaņā ar Direktīvas 2014/25/ES 34. pantu minētā direktīva neattiecas uz līgumiem, kas paredzēti tam, lai varētu veikt darbību, uz kuru attiecas minētā direktīva, ja dalībvalstī, kurā attiecīgo darbību veic, tā ir tieši pakļauta konkurencei tirgos, piekļuve kuriem nav ierobežota.
To, vai kāda darbība ir tieši pakļauta konkurencei, novērtē, pamatojoties uz objektīviem kritērijiem, ņemot vērā attiecīgās nozares specifiku (3).
Tomēr šo novērtējumu apgrūtina īsie piemērojamie termiņi un vajadzība paļauties uz Komisijas rīcībā esošo informāciju, ko nevar papildināt ar laikietilpīgākām metodēm, tostarp jo īpaši attiecīgajiem ekonomikas dalībniekiem adresētām sabiedriskajām aptaujām (4).
Šajā kontekstā – lai gan jautājums par to, vai darbība ir tieši pakļauta konkurencei, ir jāizlemj, balstoties uz kritērijiem, kas atbilst LESD konkurences tiesību normām, – nav prasīts, lai šie kritēriji būtu tieši tādi paši kā tie, kas minēti ES konkurences tiesību normās (5).
(3) Direktīvas 2014/25/ES 44. apsvērums.
(4) Turpat.
(5) 2016. gada 27. aprīļa spriedums lietā T-463/14, Österreichische Post AG/Komisija, EU:T:2016:243, 28. punkts, un Direktīvas 2014/25/ES 44. apsvērums.